  Майя Бывальцева Удмуртилэн тӧроез Александр Соловьёв элькунысь дышетонъя но тодосъя министр интые кандидатураез бырйиз ни. 5-тӥ куартолэзе со сярысь вераз журналистъёслы. «Мон пумкылъян кутӥ. Матысь дыре пуктэт юнматэмын луоз», — вераз Александр Соловьёв. Вуоно министрлэсь нимзэ элькун тӧро ӧз вера на. Солэн кылъёсызъя, удысэтлэн выль кивалтӥсез ужоскетъёссэ быдэсъяны кутскоз быръёнъёс бере, соос 18-тӥ куарусёнэ ортчозы. Тодэ вайытом, Удмуртиысь дышетонъя но тодосъя министрлэн интыужез буш кылиз 1-тӥ гудырикошконэ Алексей Мирошниченко ас мылкыд каремезъя кошкем бере. 2-тӥ гудырикошконысен солэсь ужоскетъёссэ Александр Соловьёв оскиз министрлэн нырысетӥ воштӥсезлы Зоя Суворовалы. Тегъёс: Политика Дышетон АлексейМирошниченко Удмуртия Дышетонъянонаукаяминистерство  